ที่ มท 0816.4/ว

ถึง สำนักงานส่งเสริมการปกครองท้องถิ่นจังหวัด (ตามบัญชีแนบท้าย)

ตามหนังสือกรมส่งเสริมการปกครองท้องถิ่น ที่ มท 0816.4/ว 4444 ลงวันที่ 31 ตุลาคม 2562 เรื่อง โครงการฝึกอบรมหลักสูตร “การจัดระบบประกันคุณภาพภายในสถานศึกษา ระดับปฐมวัย สังกัดองค์กรปกครองส่วนท้องถิ่น ตามกฎกระทรวงว่าด้วยการประกันคุณภาพการศึกษา พ.ศ. 2561”   
โดยกรมส่งเสริมการปกครองท้องถิ่นได้ทำความร่วมมือทางวิชาการกับมหาวิทยาลัยราชภัฏสวนสุนันทา ในการดำเนินการโครงการดังกล่าว จำนวน 12 รุ่น ๆ ละ 6 วัน ระหว่างวันที่ 23 พฤศจิกายน 2562 – 26 มีนาคม 2563 ณ โรงแรมรอยัล ซิตี้ กรุงเทพมหานคร โดยขอความร่วมมือจังหวัด แจ้งองค์กรปกครองส่วนท้องถิ่นที่มีสถานศึกษา ระดับปฐมวัยในสังกัด ส่งบุคลากรในสังกัดเข้ารับการอบรมตามโครงการดังกล่าว นั้น

กรมส่งเสริมการปกครองท้องถิ่น ได้รับแจ้งจากมหาวิทยาลัยราชภัฏสวนสุนันทาว่า ขอเปลี่ยนกำหนดการอบรมตามโครงการดังกล่าว ในรุ่นที่ 1 จากวันที่ 23 – 28 พฤศจิกายน 2562 ไปเป็นวันที่ 30 พฤศจิกายน – 5 ธันวาคม 2562 ณ โรงแรมรอยัล ซิตี้ กรุงเทพมหานคร จึงขอความร่วมมือจังหวัด แจ้งองค์กรปกครองส่วนท้องถิ่นที่มีบุคลากรที่ต้องเข้ารับการอบรมตามโครงการดังกล่าวในรุ่นที่ 1 ทราบ รายละเอียดตามเอกสารที่ส่งมาพร้อมนี้

กรมส่งเสริมการปกครองท้องถิ่น

พฤศจิกายน ๒๕62

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐21-3 ต่อ 414

โทรสาร ๐ - ๒๒๔๑ – ๙๐21-3 ต่อ 418

ผู้ประสานงาน : นายชัยธวัช มหาทำนุโชค โทร. 098-2795645